szwager_z_laband
17.10.05, 14:55
Pozwolcie, ize we krotkich odcinkach zapoznom sam wszyskich z geszichtom tyj
stryj glywickyj huty:)
kozdo pomoc bydzie mile widziano :))
Po wojnach slonskich Friedrich II skerowou couko swoja uwaga na nowozdobyto
prowincja. Owocnom boua decyzja o powouaniu specjalnego ministra od Slonska,
piyrszym ta funkcja sprawowou Grag Münchow. Jymu podlegauy nowonarichtowane
Kriegs- und Domänenkammern od Wrocuawia i Guogowa. Po Münchowie prziszou
Massow, a po tym juzas nojrobotniejszy minister von Schlabrendorf, prawo
rynka krola we siedmioletniyj wojnie. Ostatni minister, kerego Friedrich
posuou do slonksa bou graf Hoym.
Jak na szpica ministerstwa od spraw hutnictwa i gornictwa prziszou minister
von Heinitz, Gorny Slonsk nabrou znaczynia i odniego rola zaczua byc
znaczoncom. Heinitz wysuou grafa F..W. von Reden do Slonska, i jymu
zawdziynczo podstawy i swoja wielkosc gornoslonski przemys. To Reden je
tworcom gornoslonskego gornictwa i hutnictwa.
W czasie rajzy do Angli Reden zapoznou sie wielkim piecym we kerym hajcowauo
sie koksym, kery dowou o wiele wiynkszo hica jak wyngel. Jak Reden wrociou
przijecho nazod, zaroski zaczon probowac u nos gornoslonski wyngel przerobiac
na koks, i to mu sie udauo. Teroski mozna juz bouo we wiekim piecu w Malapane
(Mala Panew) produkowac poczebne surowka i stal (w pryntach).
W czasach Redena ale bouy piece hutnicze tak obsztalowane, ize niy
wyczimywauy hicy kero dowou koks. Poczebne bouy wielke piece kere by sie
nadowauy do hajcowania koksym. Poczebny stou sie ajnfach "wieki piec", w
kerym hajcowac by szu koksym a niy wynglym. Redyn szukou juz placu kaj go
postowic. Poczebne bouo za tela placu, coby sie te przedsiynwziyncie i
rozwijac poradziouo, coby niydaleko bouo do gruby(kopalni) i coby tysz blisko
bouo do wody, kerom szuo by szybko transportowac to co sie wyprodukuje. Reden
znod taki plac, kery speuniou wszyske te warunki, na wschodzie miasta
Glywice. bouo tam niydaleko do gruby "Königin Luise", ze keryj brany bou
wyngel na koks. Wody do poruszania maszyn bouo aze za tela. dziynki Kanauowi
Kuodnickymu szuo szybko dopuynonc do Odry i tak tysz transportowac wyroby. W
roku 1793 zaczua sie budowa. Kerowou niom przibouy ze Szkocji inzynier,
kerymu bouo Baildon. Czi lata potym bou wielki piec fertik. Glywicki wielki
piec (na koks) bou piyrszym tego typu na stauym kontynyncie europyjskim.
dalyj bydzie juzas ...
ps
jak przetuplikowac nojlepiyj " Kriegs- und Domänenkammern"?
Komora skarbowa i komora wojynno??
taq_Latn unk szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn fuv_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn kea_Latn sag_Latn szl_Latn hrv_Latn